open-index/open-wikipedia-markdown huggingface dataset:
Kinect Sports: Season Two

**Kinect Sports: Season Two** on Raren ja BigParkin kehittämä sekä Microsoft Game Studiosin julkaisema urheilupeli, joka on jatkoa pelille *[[Kinect Sports]]*. Peli julkaistiin lokakuussa 2011 Xbox 360:lle. Pelissä on lajeina amerikkalainen jalkapallo, baseball, tikanheitto, golf, laskettelu ja tennis. Lisäksi peliin voi ostaa maksullisia lisäosia, kuten minipelejä.
Jantunen

**Jantunen** on suomalainen sukunimi, joka on muun muassa seuraavilla henkilöillä:

* Arvo Jantunen (1929–2018), koripalloilija, koripallovalmentaja ja -tuomari, käsipalloilija, jalkapalloilija ja pesäpalloilija
* Eki Jantunen (s. 1951), muusikko ja televisiotoimittaja
* Esa Jantunen (s. 1958), sisätautiopin professori ja ylilääkäri
* Esa Jantunen (s. 1965), moukarinheittäjä
* Esko Jantunen (s. 1954), Näkövammaisten keskusliiton puheenjohtaja
* Hanna Jantunen (o.s. *Järvinen*, s. 1977), kestävyysjuoksija
* Heli Jantunen (s. 1958), palkittu keksijä ja mikroelektroniikan professori, tieteen akateemikko
* Jonne Jantunen (s. 1996), jääkiekkoilija, Marko Jantusen poika
* Jyrki Jantunen (*Njassa*, s. 1962), radiotoimittaja ja muusikko
* Leila Jantunen (1940–2024), kotitalousopettaja, keittokirjojen laatija ja televisiojuontaja
* Marko Jantunen (s. 1971), jääkiekkoilija
* Matti Jantunen (1880–1939), Parikkalassa asunut tehtailija ja Matti Jantusen Huopatehdas Oy:n (myöhemmin Jantuset Oy) perustaja ja johtaja
* Matti Jantunen (s. 1946), ympäristöterveyden tutkimusprofessori emeritus
* Mikael Jantunen (s. 2000), koripalloilija
* Niilo Jantunen (1902–1974), jääpalloilija
* Noora Jantunen (s. 1991), pesäpalloilija
* Panu Jantunen (s. 1989), keskimatkojen juoksija 
* Pertti Jantunen (s. 1952), jalkapalloilija ja jalkapallovalmentaja
* Pertti Jantunen (1930–1951), pesäpalloilija ja jääpalloilija
* Saara Jantunen (s. 1980), sotatieteiden tohtori, informaatiosodankäynnin asiantuntija
* Tuulikki Jantunen (1922–2011), peruskoulun opettaja, lähetystyöntekijä ja kirjailija.

## Kuvitteellisia Jantusia
* Neiti Jantunen, B. Virtasen sarjakuvahahmo.
Belozerskin piiri

**Belozerskin piiri** () on kunnallishallintoalue Vologdan alueella Venäjällä. Vuonna 1927 perustetun piirin pinta-ala on 5&nbsp;400 neliökilometriä. Asukkaita on 19&nbsp;100 henkeä (vuonna 2010).

Belozerskin piiri sijaitsee Vologdan alueen luoteisosassa. Se rajoittuu pohjoisessa Vytegran, koillisessa Vaškin, idässä Kirillovin, etelässä Tšerepovetsin, lounaassa Kaduin ja lännessä Babajevon piireihin. Seudulla sijaitsee Valkeajärvi. Suojelualueita ovat Šolan, Andogan ja Gorodištšen rauhoitusalueet. Hyötykaivannaisiin kuuluvat sora ja hiekka, dolomiitti, turve ja sapropeeli.

Piirin hallinnollinen keskus on Belozerskin kaupunki. Lisäksi siihen kuuluu 9 maalaiskuntaa: Antuševo, Artjušino, Gluškovo, Gulino (keskuspaikka Nikonovskaja), Jenino (Lavrovo), Kunost (Nižnjaja Mondoma), Paninskaja, Šola (Zubovo) ja Vizma (Klimšin Bor). Kaupunkiväestön osuus on 52 %.

Belozerskista on maantieyhteys Tšerepovetsiin sekä Uuden Laatokan ja Vologdan väliselle maantielle. Kaupungissa on myös Volgan-Itämeren vesitien satama. Tärkeimmät elinkeinot ovat metsäteollisuus ja maatalous. Lisäksi harjoitetaan kalastusta ja kalanjalostusta. Viime aikoina on pyritty kehittämään myös matkailua.

## Lähteet

## Aiheesta muualla

* Belozerskin piirin sivusto 
* Belozerskin piiri Vologdan alueen sivustolla
Tregubovo

**Tregubovo** () on maalaiskunta ja sen keskuskylä Novgorodin alueen Tšudovon piirissä Venäjällä. Se sijaitsee Moskovan ja Pietarin välisen M10-valtatien varrella 18 kilometriä Tšudovosta lounaaseen. Kylässä on vajaat 700 ja kunnassa 1&nbsp;600 asukasta (vuonna 2009).

Tregubovon kunnan pinta-ala on 696 neliökilometriä. Sen rajoittuu pohjoisessa ja koillisessa Tšudovon piirin Uspenskojen ja Gruzinon kuntiin, kaakossa Malaja Višeran piiriin, etelässä ja lounaassa Novgorodin piiriin sekä luoteessa Leningradin alueeseen. Pinta-alasta 64,0 % on metsää, 22,5 % maatalousmaata ja 10,4 % vesistöjä. Alueen läpi virtaa Olhavanjoki.

Keskuskylän lisäksi kuntaan kuuluvat Arefinon, Bolšoje Opotšivalovon, Buregin, Dubovitsyn, Glušitsan, Kamennaja Melnitsan, Kiprovon, Kolomnon, Krasnyi Posjolokin, Kuzinon, Maslenon, Mostkin, Radištševon, Selištšin, Spasskaja Polistin, Vergežan, Vjažištšin ja Vysokojen kylät sekä Spasskaja Polistin asemanseutu.

M10-valtatieltä haarautuu Spasskaja Polistissa Malaja Višeran ja Ljubytinon kautta Borovitšiin johtava maantie. Kunnan läpi kulkee myös Tšudovon ja Novgorodin välinen rautatie (Tregubovon ja Spasskaja Polistin asemat). Valtaosa työvoimasta työskentelee Tšudovossa, Novgorodissa ja Malaja Višerassa. Kunnassa toimii kaksi maatalousyritystä, kolme sahaa, puunhankintayritys ja muovitehdas.

Tregubovossa on lastentarha, keskikoulu, kulttuuritalo, kirjasto ja ensiapuasema. Nähtävyyksiin kuuluvat muinaiset asuin- ja hautapaikat, Zvankan kartanoalue, kreivi Araktšejevin krenatöörirykmentin rakennusryhmä Selištšissä sekä toisen maailmansodan muistomerkit. Sodan aikana tuhoutuneessa Zvankan kartanossa on asunut runoilija Gavrila Deržavin.

## Lähteet

## Aiheesta muualla
* Tregubovon kunnan sivusto
Portugalin piirit

**Portugali** jakaantuu hallinnollisesti 18 **piiriin** (*distrito*) ja kahteen autonomiseen alueeseen (*regiões autónomas*): Azorit ja Madeira). Piirit ovat:

## Katso myös
* Portugalin aluejako

## Lähteet
HMS Sköld

**HMS Sköld** oli alun perin saaristotykistölle () ja sen Ruotsin laivastoon liittämisen jälkeen vuodesta 1872 alkaen laivaston monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ).

## Valmistus
Alus laskettiin vesille 11. marraskuuta 1868 ja se otettiin palveluksen 27. helmikuuta 1871.

## Palvelus
Alus poistettiin palveluksesta 27. helmikuuta 1906.

## Lähteet
*
*
*

### Viitteet
Major League Baseball -kausi 1898

**Major League Baseball -kausi 1898** käsitti ainoastaan National Leaguen, virallisesti *National League and American Association*. Joukkueita liigassa oli 12. 

16. huhtikuuta satakunta katsojaa loukkaantui palavan sikarin aiheuttamasta tulipalosta Sportsman Parkilla St.Louisissa Brownsin ja Chicago Orphansin välisessä ottelussa. Philadelphia Philliesin syöttäjä Bill Duggleby löi Grand Slamin uransa ensimmäisellä Major Leaguen lyöntivuorolla ottelussa New York Giantsia vastaan. Kukaan muu ei ole vastaavaan pystynyt. 

## National League

## Aiheesta muualla
* Baseball almanakka - National League 1898
One More Day (Eldrinen kappale)

**One More Day** on georgialaisen Eldrine-yhtyeen kappale, jolla se edusti Georgiaa vuoden 2011 euroviisuissa. Kappale sijoittui yhdeksänneksi ja sai täydet 12 pistettä Liettualta, Ukrainalta ja Valko-Venäjältä. Vielä Georgian karsinnoissa Eldrinen solistina toimi Tako Vadachkoria, mutta kansainvälisiin euroviisuihin solistiksi vaihdettiin Sopho Toroshelidze.

## Lähteet
Dayton T. Brown

**Dayton T. Brown** oli lentokonesuunnittelija Brewster Aeronautical Corporation -yhtiössä. Myöhemmin vuonna 1950 Brown perusti Dayton T. Brown, Inc. -insinööritoimiston. Insinööritoimistoa johtaa nykyisin hänen poikansa Dayton T. Brown Jr.

## Lähteet
*

## Aiheesta muualla
*http://www.dtb.com
Washi (myrsky)

**Trooppinen myrsky Washi** oli voimakas trooppinen myrsky, joka iski Filippiineille joulukuussa 2011. Se ei missään vaiheessa saavuttanut tuulen nopeuden perusteella arvioidun Saffirin-Simpsonin hurrikaaniasteikon 1. tasoa eli hirmumyrskyn voimakkuutta, mutta sen sateet aiheuttivat laajoja tulvia ja surmasivat satoja ihmisiä.

Matalapaine voimistui trooppiseksi myrskyksi 14. joulukuuta. Se iski maihin Mindanaon saarella 15. joulukuuta 15:00 UTC.

Rankkasade jatkui yli 12 tuntia ja aiheutti tulvia ja maanvyöryjä.

Sateet saivat joet tulvimaan yli äyräidensä, ja paikoin vesi nousi tunnissa yli kolme metriä. Pahiten kärsivät Cagayan de Oron ja Iliganin kaupungit Mindanaon saarella. Noin 100 000 ihmistä menetti kotinsa. Kun maaseudun eloonjääneisiin saatiin yhteys 23. joulukuuta mennessä, viranomaiset arvioivat, että ainakin tuhat ihmistä oli kuollut ja tuhat kateissa.

## Lähteet
Pontus Åberg

**Keith Pontus Åberg** (s. 23. syyskuuta 1993 Tukholma, Ruotsi) on ruotsalainen jääkiekkoilija. Hän on pelipaikaltaan oikea laitahyökkääjä. Nashville Predators varasi Åbergin NHL:ään varaustilaisuuden vuonna  ja hän on pelannut NHL-liigassa viisi kautta.

## Ura
### Seuraura
Åberg on FoC Farstan kasvatti. Hän siirtyi vuonna 2008 Djurgårdens IF:ään, jossa voitti J18 Allsvenskanin hopeaa vuonna 2010. Åberg valittiin vuoden 2010 J18 Allsvenskanissa pudotuspelien parhaaksi hyökkääjäksi ja voitti idän maalipörssin 22 osumallaan. Åberg pelasi ensimmäisen Elitserien-ottelunsa 18. syyskuuta 2010 Modoa vastaan, mutta ei saanut ottelussa jääaikaa. Åberg voitti kauden aikana myös J20 Superelitin pronssia ja J18 Allsvenskanin hopeaa. Hän teki toukokuussa 2011 kolmivuotisen jatkosopimuksen Djurgårdenin kanssa. Kausi 2011–2012 oli Åbergin debyyttikausi Elitserienissä.

Kaudella 2011–2012 Åberg nousi Djurgårdenin Elitserien-miehistöön J20-joukkueesta. Hän pelasi miesten joukkueessa European Trophy -harjoitusturnauksessa sekä teki avausmaalinsa Elitserienissä 15. syyskuuta 2011 HV71:tä vastaan. Åberg on yksi viidestä ehdokkaasta Elitserien vuoden tulokkaaksi kaudella 2011–2012.

Åberg siirtyi hänet varanneen Nashville Predatorsin organisaatioon kaudella 2014–2015. NHL-debyyttinsä hän teki seuraavan kauden pudotuspeleissä. Åberg kaupattiin Edmonton Oilersiin siirtotakarajalla helmikuussa 2018 vaihdossa Mark Letestuun.

Åberg ei mahtunut Oilersin pelaavaan kokoonpanoon kaudella , joten hänet laitettiin vapaiden pelaajien waivers-listalle, josta Anaheim Ducks poimi hänet. Tammikuussa 2019 Ducks kauppasi Åbergin edelleen Minnesota Wildiin vaihdossa Justin Kloosiin.

Kaudeksi  Åberg teki sopimuksen Toronto Maple Leafsin kanssa.

### Maajoukkueura
Åberg edusti Ruotsia alle 17-vuotiaiden World Hockey Challengessa vuonna 2010.

## Tilastot

## Lähteet
*
*
*

### Viitteet
Jaakobinsauva

**Jaakobinsauva** on kulmanmittauslaite, jota on käytetty tähtitieteessä, maanmittauksessa ja navigoinnissa, jossa sillä voidaan määrittää leveyspiiri joko auringon tai tähtien avulla.

## Historia

Jaakobinsauvan nimen alkuperä ei ole varmasti tunnettu. Jotkut viittaavat Raamatun patriarkka Jaakobiin. Nimi voi olla myös peräisin yhteydestä Orionin tähdistöön, jota nimitettiin joissakin keskiaikaisissa tähtikartoissa jaakobiksi. Eräs nimen alkuperä voi olla pyhiinvaeltajien sauva, jota käytettiin Pyhän Jaakobin pyhiinvaellusreittiä kuljettaessa. Ristisauva-nimitys on peräisin ristimäisestä ulkonäöstä.

Jaakobinsauva syntyi 1300-luvulla astronomisiin mittauksiin. Sen kuvasi ensimmäisenä Ranskassa elänyt juutalainen rabbi Gersonides. Kiinalainen oppinut Shen Kuo on kuvannut samankaltaista instrumenttia. Alankomaalaisen matemaatikon ja kartoittajan Metiuksen tiedetään rakentaneen renessanssin aikana oman jaakobinsauvan. Gemma Frisiuksen tiedetään myös tehneen parannuksia tähän mittalaitteeseen. Johannes Müller, joka tunnetaan nimellä Regiomontanus, teki jaakobinsauvan 1600-luvulla tunnetuksi geodesian ja tähtitieteen työkaluna.

## Rakenne ja käyttö

Alkuperäisessä jaakobinsauvassa oli sauvassa mitta-asteikko. Poikkipuu liukuu sauvaa pitkin. Vanhemmissa versioissa poikkipuiden päät oli vain leikattu poikki, kun uudemmissa päihin tuli pronssiset hahlot kohdistusta varten. Nämä pronssiosat ovat usein ainoita, joita meriarkeologiassa löydetään säilyneenä. Useamman, yleensä kolmen poikkipuun käyttö oli yleistä, jolloin jokaisella oli oma mitta-asteikkonsa.

Käytettäessä jaakobinsauvaa sen toinen pää nostettiin poskelle ja poikkipuuta siirrettiin, kunnes nähtiin poikkipuun päässä mitattava kohde. Tämän jälkeen luettiin sauvan mitta-asteikolta lukema ja se muutettiin taulukon avulla kulmaksi.

## Jaakobinsauva navigoinnissa
Alkujaan jaakobinsauvaa ei käytetty navigoinnissa. Johannes Werner ehdotti jaakobinsauvan käyttämistä merellä vuonna 1514, minkä jälkeen esiteltiin parannettu versio navigointia varten. John Dee esitteli sen 1550-luvulla. Parannetussa versiossa asteikko oli suoraan tehty kulman lukemiseksi. Tätä parannettua versiota pitäisi tarkasti ottaen kutsua ristisauvaksi.

Ristisauvaa oli vaikea käyttää, koska käyttäjän piti samanaikaisesti katsoa kahteen eri suuntaan, horisonttiin ja mitattavaan kohteeseen, ja olla liikuttamatta sauvaa vaihtaessaan tarkastelukohdetta. Jos laitetta käytettiin päivällä auringon aseman mittaamiseen, niin auringon katsominen saattoi olla käyttäjälle tuskallista. Käyttäjillä olikin noettu lasi poikkisauvan päässä auringon häikäisyn vähentämiseksi.

## Katso myös
*Meriastrolabi
*Sekstantti

## Lähteet

## Aiheesta muualla
Hunajaoppaat (suku)

**Hunajaoppaat** (*Indicator*) on hunajaoppaiden heimoon kuuluva tikkalintusuku. Hunajaoppaiden sukuun kuuluu BirdLife Suomen mukaan yksitoista lajia.

## Hunajaoppaisiin kuuluvia lajeja
* Harmaahunajaopas (*Indicator minor*)
* Hunajaopas (*Indicator indicator*)
* Intianhunajaopas (*Indicator xanthonotus*)
* Kongonhunajaopas (*Indicator willcocksi*)
* Malakanhunajaopas (*Indicator archipelagicus*)
* Pikkuhunajaopas (*Indicator pumilio*)
* Suomuhunajaopas (*Indicator variegatus*)
* Tuhkahunajaopas (*Indicator conirostris*)
* Täplähunajaopas (*Indicator maculatus*)
* Vaaleahunajaopas (*Indicator meliphilus*)
* Viiksihunajaopas (*Indicator exilis*)

## Aiheesta muualla
* Laji.fi: Hunajaoppaat (''Indicator'')
* BirdLife Suomi ry: Maailman lintujen suomenkieliset nimet 2., uudistettu painos (2006) 
* UniProt: Taxonomy - ''Indicator'' 
* ITIS: Indicator (englanniksi)
* Global Biodiversity Information Facility (GBIF): ''Indicator''
Goryeo-hotelli

**Goryeo-hotelli** () on hotelli Pohjois-Korean pääkaupungin Pjongjangin keskustassa. 143 metrin korkuinen hotelli avattiin vuonna 1985. Siinä on 500 huonetta ja 45 kerrosta.  

Hotellissa toimii viisi ravintolaa, mukaan lukien pyörivä ravintola 45. kerroksessa. Siellä on myös elokuvateatteri ja lukuisia eri liikkeitä parturista kirjakauppaan sekä uima-allas ja sauna. 

## Lähteet

## Aiheesta muualla
Justin Faulk

**Justin Faulk** (s. 20. maaliskuuta 1992 South St. Paul, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Detroit Red Wingsissä. Faulkin varasi Carolina Hurricanes vuoden 2010 . Faulk pitää esikuvanaan Carolina Hurricanesin Brent Burnsia.

## Ura
### Seuraura
Faulk pelasi yläasteikäisenä USHS-liigaa South St. Paulissa kauden 2007–2008. Kaudella 2008–2009 hän osallistui Yhdysvaltain nuorten maajoukkueohjelmaan, jota edusti myös kaudella 2009–2010. Jälkimmäisellä kaudella Faulk teki NTDP:n yhden kauden puolustajien maaliennätyksen 21 osumallaan.

Kauden 2010–2011 ajan Faulk edusti Minnesota-Duluthin yliopistoa. Hän voitti kauden päätteeksi WCHA:n mestaruuden ja valittiin WCHA:n tulokkaiden tähdistökentälliseen ja WCHA:n kolmanteen tähdistökentälliseen. WCHA-kauden päätyttyä Faulk teki huhtikuussa 2011 kolmivuotisen tulokassopimuksen Carolina Hurricanesin kanssa, ja pelasi pudotuspelit AHL:ssä Carolinan farmijoukkue Charlotte Checkersissä.

Kaudeksi 2011–2012 Faulk siirtyi Carolina Hurricanesin organisaatioon. Hän aloitti kauden farmijoukkue Checkersissä, mutta nostettiin Hurricanesiin lokakuussa 2011. Faulk teki NHL-debyyttinsä kauden ensimmäisellä kierroksella 7. lokakuuta 2011 kotona Tampa Bay Lightningia vastaan. Faulk teki NHL-uransa avausmaalin 10. joulukuuta 2011 vieraissa Winnipeg Jetsin Chris Masonin taakse. Hän nautti kaudella potkut saaneen päävalmentajan Paul Mauricen ja nykyisen valmentajan Kirk Mullerin vastuusta ja pelasi Carolinan ykköspuolustajaparissa keskimäärin yli 20 minuuttia.

Kaudella 2014–2015 Faulk paransi roimasti yhden kauden piste-ennätystään, ja oli Eric Staalin jälkeen Carolinan toiseksi paras pistemies tehoilla 15+34=49. Hänet valittiin myös un.

Maaliskuussa 2026 siirtotakarajalla Blues kauppasi Faulkin Detroit Red Wingsiin vaihdossa Justin Holliin, Dmitri Butšelnikoviin ja vuoden 2026 ensimmäisen ja kolmannen kierroksen varausvuoroihin.

### Maajoukkueura

Yhdysvaltain maajoukkueessa Faulk on pelannut yhdet olympialaiset ja kolmet MM-kisat. Hänellä on MM-pronssia vuosilta 2013 ja 2015. Faulk oli voittamassa alle 20-vuotiaiden MM-hopeaa 2011. Hän voitti alle 18-vuotiaiden MM-kultaa vuonna 2010.

## Muuta
Faulkin serkku Marco Peluso pelaa myös jääkiekkoa.

## Lähteet
*
*

### Viitteet
LOS (kuulento)

**LOS** on Yhdysvaltojen sekä miehitetyillä että miehittämättömillä kuulennoilla käytetty tekninen lyhenne. Se on muodostettu englanninkielen sanoista Loss of signal l. signaalin tai yhteyden katkeaminen tai menetys. Ilmaisulla tarkoitettiin erityisesti hetkeä, jolloin Kuuta kiertävä alus siirtyi Maasta katsottuna Kuun taakse, jolloin radioyhteydet katkesivat kunnes alus tuli uudelleen esiin Kuun takaa.

## Katso myös
* Apollo (avaruusohjelma)

## Lähteet
*Pichler, Herbert J., :"Ihmisen suuri seikkailu". K.J. Gummerus Oy, Jyväskylä. 2.painos. Suom. Vainikkala, Erkki. Painettu: Jyväskylä 1969. Alkuteos saksaksi: * Die Mondandung - Der Menschheit grösstes Abenteuer*. 

### Viitteet
Castleton (Derbyshire)

**Castleton** on noin 600 asukkaan kylä ja kunta Derbyshiren kreivikuntaan kuuluvassa High Peakin hallintopiirissä Keski-Englannissa. Matkailijoiden suosiman kylän nähtävyyksiä ovat William Peverilin vuonna 1080 rakennuttama Peverilin linna, Mam Tor -kukkula ja Odinin kaivos.

## Lähteet
La Ceiba

**La Ceiba** on kaupunki Hondurasin pohjoisrannikolla Karibianmeren rannalla. Se on Atlántidan departementin pääkaupunki, ja siellä on 172&nbsp;900 asukasta (2009). La Ceiba on Hondurasin neljänneksi suurin kaupunki.

## Historia

Hondurasin pohjoisrannikkoa asuttivat pitkään vain intiaanit. La Ceiban ensimmäiset ulkopuoliset asukkaat olivat garifunat, jotka saapuivat alueelle vuonna 1810. Olanchon alueelta alkoi tulla väkivaltaisuuksia karanneita ihmisiä 1828, ja espanjalaiset saapuivat 1846 sekä ranskalaiset 1857. Virallisesti kaupungiksi La Ceiba rekisteröitiin vuonna 1872, jolla nimellä asutuskeskusta oli jo kauan kutsuttu. Nimi tuli suuresta *[[Ceiba]]*-sukuun kuuluneesta lähellä rantaa kasvaneesta puusta, jota käytettiin kokoontumispaikkana.

La Ceiba alkoi todella kehittyä, kun Vaccarellon veljesten perustama Standard Fruit Company saapui kaupunkiin 1899. La Ceiba oli pitkään yrityksen päämaja, ja Standard rakennutti monet kaupungin merkittävimmistä rakennuksista ja infrastruktuurista. Standardin seuraaja Dole Food Company ja Chiquita ovat edelleen kaupungin merkittävimpiä työnantajia.

## Lähteet
*

### Viitteet

## Aiheesta muualla
Endre Lekve

**Endre Lekve** (10. elokuuta 1833 Ulvik, Norja – 10. helmikuuta 1882 Helsinki) oli norjalainen insinööri ja Polyteknillisen opiston opettaja, joka suunnitteli Helsingin ensimmäisen vesisäiliön eli vuonna 1876 käyttöön otetun ns. vanhan vesilinnan.    

Lekven isä oli talollinen Torkel Paulsen ja puoliso vuodesta 1861 Johann Wilhelmina Antonia Huneus (k. 1873). Lekve toimi ensin maanviljelijänä ja aliupseerina, kunnes suoritti 1856-1859 Hannoverissa  Polyteknikumin kurssin. Vuonna 1859 hänet kutsuttiin Helsingin reaalikoulun teknisten aineiden opettajaksi, 1862 hänestä tuli insinööritieteiden opettaja ja 1879 Polyteknilliseksi opistoksi muuttuneen laitoksen opettaja. Hän osallistui useiden teknillisten komiteoiden työhön, suunnitteli Helsingin vesilaitoksen sekä antoi lausunnon Pielisjoen kanavoimisesta. Kun Helsingin ja Pietarin välistä rataa suunniteltiin, hän puolsi voimakkaasti halvempaa kaperaiteista ratkaisua, jonka valtiopäivät hyväksyivät. Keisari päätti asiasta kuitenkin toisin.  Vantaan Pyhän Laurin kirkkoon Lekve suunnitteli kalorifeerilaitoksen eli kuuman ilman kiertoon perustuvan lämmitysjärjestelmän. 

Lekven oppilaat pystyttivät hänen haudalleen muistomerkin ja perustivat hänen nimeään kantavan stipendirahaston.  Hänen veljensä oli Thorbjørn Lekve.

## Lähteet

## Aiheesta muualla
*Endre Lekve, Nordisk Familjebok, Runeberg.org
* (maksullinen versio)
Silkkitie 30 päivässä

**Silkkitie 30 päivässä** on Ville Haapasalon luotsaama kymmenenosainen matkailuohjelma Yle Teemalla. Haapasalo matkustaa entisissä neuvostomaissa, pitkin muinaista Silkkitien reittiä, Kaukasuksella sijaitsevasta Georgiasta Mongoliaan asti. Ohjelman tuotti Aito Media. Ensimmäinen jakso julkaistiin ennakkoon Yle Areenassa 2. tammikuuta 2012.

## Jaksot

## Katso myös
* Venäjän halki 30 päivässä
* Suomensukuiset 30 päivässä
* Jäämeri 30 päivässä
* Kaukasia 30 päivässä

## Lähteet

## Aiheesta muualla
*Ville 30 päivässä -nettisivusto (yle.fi)
*Silkkitie 30 päivässä Yle Areenassa
Timo Harju

**Timo Harju** (s. 16. maaliskuuta 1958) on suomalainen kilpauransa päättänyt koripalloilija.

Raholan Pyrkivän kasvatti, 194-senttinen Harju kuului Suomen maajoukkueeseen vuosina 1978–1980. Arvokisoihin Suomi ei tuona aikana selviytynyt. Yhteensä Harju pelasi Suomen miesten maajoukkueessa 36 ottelussa 3,3 pisteen keskiarvolla.

Seuratasolla Harju edusti Pispalan Tarmoa, Tampereen Pyrintöä ja Helsingin NMKY:tä. Pyrintöä Harju edusti vuosina 1978–1987 kautta 1981–1982 lukuun ottmatta. Hän teki pääsarjatasolla runkosarjassa Pyrinnölle 3&nbsp;711 pistettä, millä hän on edelleen joukkueen kaikkien aikojen parhaiden korintekijöiden joukossa. Pudotuspeleissä hän teki Pyrinnölle 463 pistettä. Kausilla 1979–1980 ja 1980–1981 Pyrintö ja Harju saavuttivat SM-hopeaa.

Pyrinnön päävalmentajana toimineen Raimo Lammin mukaan Harju oli puolustuksessa erityistehtäviä hoitanut taistelija.

## Lähteet
* Timo Harju  baskethotel.com
* Harjun maajoukkueprofiili basket.fi
* 

### Viitteet
Pushkar

**Pushkar** () on kaupunki ja pyhiinvaelluskohde Rajasthanin osavaltiossa Intiassa. Pushkar sijaitsee noin 14 kilometriä luoteeseen Ajmerin kaupungista. Pushkar sijaitsee Pushkarjärven rannalla. Lähin lentoasema, Jaipurin kansainvälinen lentoasema, sijaitsee noin 150 kilometrin päässä kaupungista. Ajmerin kaupungissa on lähin rautatieasema.

Kaupungin väkiluku on kehittynyt seuraavasti: 11&nbsp;506 (vuonna 1991), 14&nbsp;791 (2001) ja 21&nbsp;626 asukasta (2011). 

Pushkar on tunnettu erityisesti kamelimarkkinoistaan. Jo noin 150 vuoden ajan kaupunkiin on kerääntynyt kameleita, hevosia ja muita kotieläimiä omistajineen syksyisin, tavallisesti marraskuussa. Perinne jatkuu, ja nykyisin markkinoista on tullut turistinähtävyys. Siihen liittyy useita muita tapahtumia, esim. pyhiinvaeltajia, jotka kylpevät pyhässä järvessä, käärmeenlumoajia, nuorallatanssijoita, eri lajien kilpailuja, mm. parhaimmista viiksistä. Tapahtuma kestää paria viikkoa, ja turistien määrä on noussut viime vuosina muutamaan sataan tuhanteen.  


Pushkar Rajasthan.jpg|Kaupunkinäkymä vuorelta.
Hills around Pushkar, turn green during the Monsoon.jpg|Vihertävä kaupunki monsuunisateiden jälkeen. 
Puskhar Temple (1581623326).jpg|Temppeli.
Bathing Ghats on Pushkar Lake, Rajasthan.jpg|Kylpyportaikkoja Pushkarjärven rannalla.
Pushkar (8043107544).jpg|Kylpyportaikkoja.


## Lähteet

## Aiheesta muualla
Palman metro

**Palman metro** on 25. huhtikuuta 2007 avattu metrojärjestelmä Palman kaupungissa Mallorcalla. Se koostuu yhdestä 7,2 kilometriä pitkästä linjasta, joka kulkee kaupungin keskustasta Baleaarien yliopiston kampusalueelle kaupungin pohjoispuolelle. Linjan varrella on yhdeksän asemaa, joista kahdeksan on maanalaisia. Metrojunien huippunopeus on 100 km/h ja matka linjan päästä toiseen kestää noin 13 minuuttia.

Koko metrojärjestelmä oli suljettuna syyskuusta 2007 heinäkuuhun 2008 teknisten ongelmien vuoksi. 

## Lähteet

## Aiheesta muualla
Mad world: Seikkailijan atlas

**Mad World – Seikkailijan Atlas** on *[[Madventures]]*-matkailuohjelman tekijöiden Tuomas Milonoffin ja Riku Rantalan matkaopas. Kirjan kustansi Johnny Kniga.
Marklund

**Marklund** on muun muassa seuraavien henkilöiden sukunimi:

* Berto Marklund (1931–2020), ruotsalainen kuvanveistäjä ja näyttelijä
* Bror Marklund (1907–1977), ruotsalainen kuvanveistäjä
* (Eva Elisabeth) ”Liza” Marklund (s. 1962), ruotsalainen kirjailija ja toimittaja
* Gunnar Marklund (1892–1964), suomalainen kasvitieteilijä
* Hanna Marklund (s. 1977), ruotsalainen jalkapalloilija
* Petra (Eos) Marklund (s. 1984), ruotsalainen poplaulaja
Keep Yourself Alive

**Keep Yourself Alive** on brittiläisen Queen-yhtyeen kappale sen vuonna 1973 julkaistulta esikoisalbumilta *[[Queen (albumi)|Queen]]*. Kappale oli myös yhtyeen ensisingle B-puolen ollessa myös yhtyeen esikoisalbumille kuuluva ”Son and Daughter”. Single ei saavuttanut sijoitusta Britanniassa eikä Yhdysvalloissa, missä singlen julkaisi EMI-yhtiön sijaan Elektra Records. Yhtye tuotti singlen itse.

Kappaleen kirjoittaja, kitaristi Brian May, on kertonut, että hän kirjoitti kappaleen sanoituksen alun perin ironiseksi ja kieli poskessa tehdyksi. Hänen mukaansa laulun sanoma kuitenkin muuttui Freddie Mercuryn laulettua sen nauhalle.

## Kappaleet singlellä
**A-puoli**
#
**B-puoli**
#

*

## Lähteet
Sukeltajaliitto

**Sukeltajaliitto ry** on vuonna 1956 perustettu suomalaisten sukellusseurojen kattojärjestö. Sukelluseuroja on Suomessa 143, ja niissä on noin 8&nbsp;000 jäsentä (2021). Sukeltajaliitto toimii sukellusharrastuksen edunvalvojana Suomessa, kouluttaa sukelluskouluttajia ja -ohjaajia sekä julkaisee Sukeltaja-lehteä.

Sukeltajaliitto ry on Vapaaehtoisen pelastuspalvelun valmiusjärjestö.

## Historia
Sukeltajaliiton perustava kokous pidettiin Helsingissä 5. elokuuta 1956. Liitto perustettiin ennen kuin yhtäkään rekisteröityä sukellusseuraa oli olemassa. Sukeltajaliiton alkuperäinen nimi oli Urheilusukeltajain Liitto ry. Nimi muutettiin vuonna 1965 Suomen Urheilusukeltajain Liitoksi ja vuonna 2004 nykyiseen muotoonsa.

Elokuussa 1956 perustettiin Helsinkiin Suomen ensimmäinen sukellusseura, Sammakkokerho, josta tuli Sukeltajaliiton ensimmäinen jäsen. Seura muutti nimensä samana vuonna muotoon Vedenalainen Kerho Barracuda ja vuonna 1957 Urheilusukeltajat ry:ksi.

Urheilusukeltajat ry oli pitkään liiton ainoa rekisteröity jäsen. Ensimmäisten vuosien toiminnassa ei tehty suurta eroa liiton ja sen ainoan jäsenseuran välillä. Aktiivit toimihenkilöt olivat samoja.

## Hallinto
Sukeltajaliiton ylintä päätäntävaltaa käyttää vuosikokous, joita järjestetään vuosittain kaksi, toinen huhtikuussa ja toinen lokakuussa. Toimeenpanovaltaa käyttää hallitus, jonka alaisuudessa toimii Sukeltajaliiton toimisto Pitäjänmäellä Helsingissä. Liitolla on useita valiokuntia, jotka vastaavat eri sukelluslajien toiminnan järjestämisestä.

## Talous
Sukeltajaliiton toimintaa rahoitetaan jäsenmaksuilla, koulutustoiminnasta saaduilla tuloilla, toiminnan osallistumismaksuilla sekä Opetus- ja kulttuuriministeriön myöntämällä avustuksella. 

Sukeltajaliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1&nbsp;056&nbsp;000 euroa. Vuosittainen tuki on ollut vuodesta 2023 lähtien 181&nbsp;000 euroa.

## Toiminta
Sukeltajaliitto järjestää toimintaa seuraavissa lajeissa:

* laitesukellus
* snorkkelisukellus
* lasten ja nuorten toiminta
* vapaasukellus
* sukelluskalastus
* uppopallo
* räpyläuinti
* Vapepa-sukellus
* sukelluskuvaus
* ensiapukoulutus

### Sukeltaja-lehti
Sukeltajaliiton jäsenlehti, Sukeltaja, on ainoa suomalainen sukellusalan lehti. Se ilmestyy neljä kertaa vuodessa. Lehti käsittelee muun muassa sukellusharrastusta, seuratoimintaa, turvallisuusasioita, vesiluonto- ja ympäristöasioita sekä muita sukellukseen liittyviä aiheita.

### Kansainvälinen toiminta
Sukeltajaliitto on täysivaltaisena jäsenenä kansallisten sukellusliittojen kattojärjestössä CMAS:ssa, CMAS Europessa, AIDA Internationalissa ja Euroopassa toimivien harrastussukellusorganisaatioiden järjestössä EUF:ssa.

Sukeltajaliitto tekee yhteistyötä pohjoismaisten liittojen kanssa ja seuraa alan kansainvälistä kehitystä osallistumalla kansainvälisiin tapahtumiin.

## Lähteet

## Aiheesta muualla
*Sukeltajaliiton kotisivut
*Urheilusukeltajat ry:n kotisivut
Olimme kuin veljet (albumi)

**Olimme kuin veljet** on Don Huonot -yhtyeen kokoelma-albumi. Se julkaistiin vuonna 2003 sekä cd- että dvd-versiona. Myöhemmin kokoelma julkaistiin vielä osana Luurangot laatikossa -boksia. DVD voitti vuonna 2003 Vuoden kotimainen DVD -Emman.

## CD-versio
Kappaleet:
#### cd1
# Olemme Kuin Veljet (2003 - Remix)	4:16	
# Riidankylväjä	4:07	
# Lentohiekkaa (Radiomix)	4:08	
# Seireeni (Singlemix)	2:45	
# Hyrrä	2:55	
# Pyhimys	3:41	
# Tuulee (Single-edit)	4:03	
# Verta, Pornoa & Propagandaa	3:45	
# Viiden Tähden Sekopää (Singlemix)	3:30	
# Sydänpuu (Single-versio)	4:48	
# Pääkallokiitäjä	4:47	
# Kannibaali (Single-edit)	4:43	
# Päivä Kasbah-kukkulalla (Live)	3:51	
# Mustat Linnut	6:22	
# Sininen Yö (Single-edit)	3:56	
# Kissaihmiset 4:45	
# Autiolla Saarella (Live)	4:47	

#### cd2
# Keltainen Satama	4:26	
# Tule Sellaisena Kuin Olet	3:18	
# Ruoski Minua!	4:01	
# Viimeinen Kesä	4:02	
# Hyvää Yötä Ja Huomenta (Single-edit)	4:58	
# Pieniä Sieviä Sieniä	3:22	
# Merirosvoradio	4:17	
# Kaunis Painajainen	3:45	
# Suojelusenkeli (Single-edit)	4:32	
# Hannu Ja Kerttu (Live)	5:10	
# Vedä Käteen	2:57	
# Mustaa Ja Valkoista	4:42	
# Käärmeet (Versio 0.1)	4:13	
# Pois Valoista	4:52	
# Leijailtiin (Live)	5:06	
# Piikkilankaa	3:38	
# Näkymättömään Kaupunkiin (Versio 0.1)

## DVD-versio
DVD-version tiedot:
### Kappaleet
# Onko trubaduuri kuollut (live) 	  
# Hyrrä (live) 	  
# Sininen yö (live) 	  
# Metsän elävien... (live) 	  
# Hannu ja Kerttu (live) 	  
# Riidankylväjä (live) 	  
# Seireeni (live) 	  
# Mustat linnut (live) 	  
# Tuulee (live) 	  
# Tule sellaisena (live) 	  
# Suojelusenkeli (live) 	  
# Ruoski minua! (live) 	  
# Aurinkotanssi (live) 	  
# Herää! (live) 	  
# Sydänpuu (live) 	  

### Videot
# Olimme kuin veljet -03 (video) 	  
# Lentohiekkaa -02 (video) 	  
# Pyhimys -02 (video) 	  
# Suojelusenkeli -99 (video) 	  
# Tuulee -99 (video) 	  
# Tule sellaisena kuin olet -99 (video) 	  
# Hyvää yötä ja huomenta -97 (video) 	  
# Kauas pois -96 (video) 	  
# Sirkuksessa -96 (video) 	  
# Seireeni -95 (video) 	  
# Aurinko ja kuu -95 (video) 	  
# Verta, pornoa ja propagandaa -94 (video) 	  
# Kissaihmiset -94 (video) 	  
# Kaunis painajainen -93 (video) 	  
# Hyrrä -92 (video) 	  
# Aavaa preeriaa -90 (video) 	
### Muuta
Julkaisu sisältää myös seuraavaa:
* Musiikkia lehmille -dokumentti
* Karavaani kulkee (2002)
* Backstage (1989)
* Historiikki

## Lähteet
Luurangot laatikossa

**Luurangot laatikossa** on Don Huonot -yhtyeen kokoelmajulkaisu. Se julkaistiin vuonna 2010 boksina, johon kuuluu kolme cd- ja kolme dvd-levyä.

## Kappaleet

### CD 1 – Hyvää yötä ja huomenta
# Ruoski minua!
# Riidankylväjä
# Piikkilankaa
# Väärän kuninkaan päivä
# Viiden tähden sekopää
# Keltaisessa talossa
# Olemme kuin veljet
# Vedä käteen
# Hyvää yötä ja huomenta
# Päivä nousee taas

### CD 2 – Tähti
# Kiitoradalla
# Kannibaali
# Tähti
# Tuulee
# Tule sellaisena kuin olet
# Pois Valoista
# Suojelusenkeli
# Taivaanrannan maalari
# Autiolla saarella
# Mustaan uneen
# Kirjoitan
# Kultaiset apinat (bonusraita)
# Et enää usko mua (bonusraita)
# Elävien kirjoissa (bonusraita)
# Berliini (bonusraita)
# Musta sydän (bonusraita)

### CD 3 – Don Huonot
# Sydänpuu
# Keltainen satama
# Merirosvoradio
# Näkymättömään kaupunkiin
# Pyhimys
# Lentohiekkaa
# Herää!
# Käärmeet
# Musiikkia lehmille
# Jos huomenna kaikki on toisin
# Kermaa
# 70-luvun lapset (bonusraita)
# Viimeinen kesä (bonusraita)
# Jääprinsessa (bonusraita)
# Viisaat jatkais talviuniaan (bonusraita)

### DVD 1 – Olimme kuin veljet
# Onko trubaduuri kuollut (live)
# Hyrrä (live)
# Sininen yö (live)
# Metsän elävien puolustusliitto (live)
# Hannu ja Kerttu (live)
# Riidankylväjä (live)
# Seireeni (live)
# Mustat linnut (live)
# Tule sellaisena kuin olet (live)
# Tuulee (live)
# Suojelusenkeli (live)
# Ruoski minua! (live)
# Aurinkotanssi (live)
# Herää (live)
# Sydänpuu (live)
# Olemme kuin veljet (video 2003)
# Lentohiekkaa (video 2002)
# Pyhimys (video 2002)
# Suojelusenkeli (video 1999)
# Tuulee (video 1999)
# Tule sellaisena kuin olet (video 1999)
# Hyvää yötä ja huomenta (video 1997)
# Riidankylväjä (video 1997)
# Kauas pois (video 1996)
# Sirkuksessa (video 1996)
# Seireeni (video 1995)
# Aurinko ja kuu (video 1995)
# Verta, pornoa ja propagandaa (video 1994)
# Kissaihmiset (video 1994)
# Kaunis painajainen (video 1993)
# Hyrrä (video 1992)
# Aavaa preeriaa (video 1990)
# Musiikkia lehmille -dokumentti
# Karavaani kulkee -02
# Backstage Klubi -89
# Historiikki

### DVD 2 – Luurangot lavalla / Live at Tavastia 2003
# Aurinko ja kuu
# Suojelusenkeli
# Mustat linnut
# Ruoski minua!
# Vedä käteen
# Pieniä sieviä sieniä
# Hyrrä
# Aurinkotanssi
# Merirosvoradio
# Lentohiekkaa
# Kaunis painajainen
# Hannu ja Kerttu
# Öinen salaisuus
# Seireeni
# Kissaihmiset
# Riidankylväjä
# Tule sellaisena kuin olet
# Verta, pornoa & propagandaa
# Tuulee
# Sydänpuu
# Olemme kuin veljet
# Viimeinen kesä
# Pyhimys
# Sininen yö
# Hyvää yötä ja huomenta (akustinen)

### DVD 3
# Kunhan kului 5 v (haastattelu 2008)
# Biisejä treenikämpällä
# Biisejä viimeiseltä kesältä
# Jarmo Saaren haastattelu
# Anssen vika (remix)

## Lähteet
Víctor Merino Dubón

**Víctor Hugo Merino Dubón** (18. elokuuta 1979 Apopa, El Salvador) on elsalvadorilainen jalkapalloilija. Pelipaikaltaan hän on oikea laitahyökkääjä. Kotimaassaan ja kansainvälisessä jalkapallossa, hänet tunnetaan isänsä sukunimen mukaan nimellä *Víctor Merino*, mutta Suomessa pelatessaan hän käytti sukunimeä *Dubón*. 

Dubón vietti lapsuutensa erittäin köyhissä oloissa maan pääkaupungin San Salvadorin slummialueilla, ollen myös kansainvälisen Plan-kehitysyhteistyöjärjestön kummilapsena. Suomeen hän saapui vuonna 1998 toimittaja Juha Tammisen välittämänä. Hän oli tuolloin 17-vuotias ja teki porilaisen FC Jazzin kanssa viiden vuoden mittaisen sopimuksen. Ensimmäisen kauden Dubón pelasi seuran A-junioreissa. Veikkausliigadebyyttinsä hän teki seuraavana vuonna. 

Dubón pelasi Jazzissa kolme kautta ja yhteensä 75 liigaottelua, tehden niissä viisi maalia. Hän edusti FC Jazzia myös UEFA Intertoto Cupin otteluissa kesällä 2001. Kauden päätyttyä Dubón palasi takaisin kotimaahansa, vaikka sopimusta oli vielä vuosi jäljellä. Syynä oli hänen sopeutumattomuutensa Suomen ilmastoon ja hankalaan kieleen, vaikka Dubón muutoin kertoikin viihtyneensä Porissa.

El Salvadoriin palattuaan Dubón liittyi yhden maan suurimman seuran, Alianza F.C.n riveihin. Seuraa valmensi tuolloin Jaime Rodriguez, jonka omistaman jalkapalloakatemian kasvatti Dubón myös on. Seuraavana vuonna hän siirtyi San Salvador F.C.-joukkueeseen, jossa hän oli tärkeässä roolissa seuran voittaessa El Salvadorin liigan kevätkauden (Clausura) mestaruuden vuonna 2003. Viimeksi Dubón on edustanut Luis Ángel Firpo-seuraa, jonka kanssa hänen sopimuksensa päättyi vuoden 2011 syyskauteen.

## Maajoukkue
El Salvadorin A-maajoukkueessa Dubón esiintyi ensimmäisen kerran vuonna 2003 ottelussa Guatemalaa vastaan. Hän on edustanut maataan vuoden 2007 Keski-Amerikan mestaruusturnauksessa ja samana vuonna CONCACAF Gold Cupissa, joka on Pohjois- ja Keski-Amerikan maiden yhteinen mestaruusturnaus. Dubón on pelannut yhteensä 20 maaottelua ja tehnyt niissä yhden maalin. 

## Lähteet
*

### Viitteet
Piuranpöllönen

**Piuranpöllönen** (*Megascops roboratus* aiemmin *Otus roboratus*), aiemmalta nimeltään **perunpöllönen**, on pöllöihin kuuluva lintu. Sitä tavataan Ecuadorissa ja Perussa.

Se on paikkalintu. Sen paino on noin 153&nbsp;g.

Sen elinpiiriä ovat subtrooppiset ja trooppiset kuivat metsät, kosteat alavat metsät, savannit, subtrooppiset ja trooppiset pensaikkoalueet, huonokuntoiset metsät.

## Alalajit
Sillä on kaksi alalajia:
* *Megascops roboratus pacificus* (Hekstra, 1982)
* *Megascops roboratus roboratus* (Bangs & Noble, 1918)

## Lähteet
Copa Centroamericana

**Copa Centroamericana** on joka toinen vuosi järjestettävä jalkapallon Keski-Amerikan mestaruusturnaus. Turnaukseen osallistuvat Keski-Amerikan jalkapalloliiton UNCAF:n jäsenet Belize, Costa Rica, El Salvador, Guatemala, Honduras, Nicaragua ja Panama. Kaikki UNCAF:n jäsenet ovat jäseniä myös Pohjois-Amerikan, Keski-Amerikan ja Karibian alueen jalkapalloliitossa CONCACAF:ssa.

Turnaus järjestettiin ensimmäisen kerran vuonna 1991. Vuoden 2009 turnaukseen asti se tunnettiin nimellä *UNCAF Nations Cup*. Menestynein maa on Costa Rica kuudella mestaruudellaan.

Vuoden 2011 Copa Centroamericana pidettiin tammikuussa Panamassa. Finaalissa Honduras voitti Costa Rican maalein 2-1. Turnauksen viisi parasta maata pääsivät mukaan vuoden 2011 CONCACAF Gold Cupiin, joka on Keski- ja Pohjois-Amerikan maiden yhteinen mestaruusturnaus. 

Ehdokkaat vuoden 2013 Copa Centroamericanan järjestäjiksi ovat Nicaragua ja Costa Rica.

## Lähteet
*Copa Centroamericana 2011 

### Viitteet
Yli rajan

**Yli rajan** on Wilho Ilmarin ohjaama suomalainen elokuva vuodelta 1942. Se perustuu Urho Karhumäen romaaniin *Yli rajan* (1938), josta Martti Larni muokkasi käsikirjoituksen. Elokuvan kantaesitys oli elokuussa 1942 Venetsian ”filmiolympialaisissa” ja sai Medaglia della Biennale -mitalin.

Melodraamaksi luonnehditun elokuvan tapahtumat sijoittuvat 1930-luvulle Suomen kaakkoisrajan tienoille. Päähenkilöitä ovat pientilan isäntä Mikko (Joel Rinne) ja inkeriläinen kaunotar Eliisa (Irma Seikkula). Mikko kosii Eliisaa mutta tämä ei henno jättää yksinään elävää invalidi-isäänsä, suutari Raaskaa (Wilho Ilmari).

## Näyttelijät

## Huomioita

Elokuvan alussa on karttapiirros Suomen ja Neuvostoliiton kaakkoisrajasta, joka avautuu siinä ”railona”, johon alkutekstit ilmestyvät. Tekstien jälkeen aukko umpeutuu.

Päähenkilö on Karhumäen romaanissa 25-vuotias, mutta elokuvaan on valittu näyttelijäksi 45-vuotias Joel Rinne.

## Julkaisu ja vastaanotto

Elokuvan kotimainen ensiesitys siirtyi valmistumisen lykkääntymisen vuoksi huhtikuusta lokakuulle. Kantaesitys oli kuitenkin elokuussa 1942 Venetsian elokuvajuhlilla, jossa se palkittiin Medaglia della Biennale -mitalilla. Jatkosodan päätyttyä elokuva poistettiin ohjelmistosta. Viimeinen esitys oli 1. heinäkuuta 1944. Uudestaan se esitettiin vasta viisikymmentä vuotta myöhemmin, 12. elokuuta 1994, televisiossa.

*Tv-maailma*-lehden arvostelussa vuonna 2011 Ilmarin ohjausta pidettiin koskettavana. Ohjaajan sanottiin tavoittavan onnistuneesti tunnelmia ja Irma Seikkulan kasvojen sielukkuuden.

## Lähteet
Boeing 377

**Boeing 377 Stratocuiser** on laajarunkoinen nelimoottorinen yhdysvaltalainen matkustajalentokone. Siinä on samat siivet ja moottorit kuin B-29-pommikoneessa, mutta runko on uusi, isompi ja kaksikerroksinen. Boeing 377:stä on tehty muunnelmia, kuten Mini Guppy ja Aero Spacelines Super Guppy. Boeing 377 on puolitoistakerroksinen, ylemmässä kerroksessa on matkustamo. Alakannella (lentokoneen puolessa välissä) on ruuma ja keittiö. Lentokone on ollut niin matkustaja- kuin kuljetuslentoyhtiöiden käytössä. Jotkut Boeing 377 -koneen versioista tunnetaan nimellä Guppy.

## Käyttäjät
Ainakin seuraavat yhtiöt käyttivät Boeing 377 -konetta:

* **[[Pan Am]]** Boeing 377 -koneen pääkäyttäjä oli Pan Am, joka teki ensimmäisen Boeing 377 -koneiden tilauksen. Tilaus kattoi 20 lentokonetta, ja oli arvoltaan 24 miljoonaa Yhdysvaltain dollaria. Kymmeneen Pan Am -yhtiön Boeing 377 -koneista lisättiin enemmän polttoainekapasiteettia, jotta ne soveltuisivat Atlantin ylittämistä vaativiin lentoihin. Näiden koneiden kutsumanimeksi tuli Super Stratocruiser.
* **[[British Overseas Airways Corporation]]** British Overseas Airways Corporation -yhtiöllä oli 17 Stratocuiser -konetta, joista tosin vain kuusi oli ostettu Boeingilta.
* **[[American Overseas Airlines]]**
* **[[Northwest Airlines]]**
* **[[Aero Spacelines]]**
* **[[Northwest Orient Airlines]]**
* **[[Transocean Air Lines]]**

## Tekniset tiedot

## Pregnant Guppy
**Pregnant Guppy** oli Boeing 377 -koneen käytön loppumisvuonna 1963 Boeing 377 -koneesta modifioitu rahtilentokone.

## Lähteet
*
*
*
*
Kolskaja

**Kolskaja** oli venäläinen öljynporauslautta, joka valmistui Rauma-Repolan Mäntyluodon telakalla Porissa vuonna 1985.

Lautta kaatui ja upposi Ohotanmerellä 18. joulukuuta 2011. Sitä oltiin hinaamassa myrskyssä avomereltä Sahalinin saarelle. Lautan omisti Gazprom.

Lautalla oli sen kaatuessa 67 ihmistä. Onnettomuuden aiheutti kaksi lautan yli pyyhkäissyttä aaltoa. Lautta upposi 20 minuutissa. Tutkijoiden mukaan lautalla rikottiin turvamääräyksiä muutenkin kuin siirto-olojen vuoksi.

Lauttaa rakennettiin Mäntyluodossa 2,5 vuotta. Se oli rakennettu kestämään 30-metrisiä aaltoja.

## Lähteet
Casablancan taistelu

**Casablancan taistelu** oli toisen maailmansodan operaatio Soihtuun liittynyt maihinnousu Vichyn Ranskan hallitsemaan Marokkoon.

## Taistelu
Joukot aloittivat 8. marraskuuta 1942 maihinnousun Marokkoon kolmessa kohteessa etelästä pohjoiseen kohteina olivat: Safi (operaatio Blackstone), Fedala (operaatio Brushwood) ja Mehdiya-Port Lyautey (operaatio Goalpost). Maihinnousujen tukena ei ollut merkittävää tulivalmistelua, koska Vichyn Ranskan joukkojen toivottiin liittyvän maihinnouseviin amerikkalaisiin mahdollisimman vähäisen vastarinnan jälkeen. Toive kuitenkin osoittautui vääräksi, ja se lisäsi jonkin verran tappioita.

Maihinnousua edeltävänä iltana kenraali Antoine Béthouart yritti vallankaappausta Marokossa, jotta voisi antautua amerikkalaisille. Kapinaan nousseet joukot piirittivät kenraali Charles Noguès’n huvilan, josta soitettiin Vichyn hallintoa tukeville joukoille. Kapinalliset pakotettiin kuitenkin luovuttamaan aseensa, ja alueella olleet joukot saivat tiedon mahdollisesta maihinnoususta.

### Fedala - operaatio Brushwood
Operaatio Brushwoodin tavoitteena oli saada maihin ensimmäisen tunnin aikana 6000 miestä varusteineen. Joukkojen oli tarkoitus vallata Fedalan kaupunki, estää laivaston tukemana rannikkotykistön toiminta sekä mahdollistaa hyökkäyksen jatkaminen kohti Casablancaa. Kolmesta osastosta keskimmäinen oli merkittävin ja siihen kuuluvilla aluksilla oli 19870 maavoimien sotilasta, 1701 ajoneuvoa ja noin 15000 pitkää tonnia tarvikkeita, mitkä piti saada maihin neljän vuorokauden aikana. Merivoimien henkilöstöä aluksilla oli kaikkiaan 17723 miestä.

Maihinnousu alue Fedhalan niemen ja Skerkin niemimaan välillä oleva kaksi ja puoli mailia pitkä hiekkaranta, jossa oli nousua 1:40 ja syvyyttä neljästä viiteensataan jalkaa riippuen veden korkeudesta. Riutat ja karikot jakoivat alueen viiteen osaan, jotka saivat nimet *Red*, *Red 2*, *Red 3*, *Blue* ja *Blue 2*. Maili Fedhalan niemen niskasta länteen oli *Yellow*-ranta ja kolme mailia itään Skerkistä oli *Blue 3* -ranta. Kaksi hiekkarannan ulkopuolista ja *Red* jätettiin pois suunnitelmasta, joten maihinnousu tehtiin neljään keskelle jääneeseen alueeseen.

## Joukot

Läntinen maihinnousuosasto, jonka kohteena oli Casablanca, koostui Yhdysvaltain joukoista komentajanaan kenraalimajuri George S Patton. Alueen laivastoa komensi kontra-amiraali Henry K. Hewitt. Joukot koostuivat Yhdysvaltain 2. panssaridivisioonasta sekä 3. ja 9. jalkaväkidivisioonista, eli kaikkiaan niihin kuului noin 35&nbsp;000 sotilasta. Joukot kuljetettiin alueelle suoraan Yhdysvalloista nk. UG-saattueilla, jotka myös huolsivat alueelle toimitettuja joukkoja.

## Lähteet
*
*

### Viitteet
Lima-ahvenet

**Lima-ahvenet** (Leiognathidae) on välskärikaloihin kuuluva kalaheimo, jota tavataan indopasifiselta merialueelta.

## Taksonomia
Lima-ahventen luokittelu on muuttunut huomattavasti 2000-luvun aikana. Aiemmin heimo jaettiin kolmeen sukuun,  mutta nykyisin sukuja on 10 ja lajeja runsaat 50. Lajeja ovat muun muassa lima-ahven (*Leiognathus equulus*) ja marmorilima-ahven (*Leiognathus klunzingeri*). Varhaisimmat lima-ahventen heimoon kuuluvien lajien fossiilit on ajoitettu oligoseenikaudelle.

## Anatomia
Lima-ahvenet ovat pienikokoisia, korkeintaan 16&nbsp;cm pitkiä. Ruumiinrakenne on litteä. Suomut ovat pienikokoisia ja puuttuvat päästä kokonaan. Kala on limamaisen eritteen peitossa. Kalat ovat tyypillisesti väriltään hopeanharmaita. Lima-ahventen erikoisuus on valoelimet, joissa elää symbioosissa fotoluminoivia *Photobacterium*-suvun bakteereja. Koiraiden valoelin on kookkaampi kuin naaraiden ja valoelin myös kirkastuu lisääntymiskauden aikana. Selkä- ja peräevät ovat hyvin pitkät ja pyrstöevä on haarautunut. Kalat pystyvät työntämään leukojaan eteenpäin, jolloin suusta muodostuu putkimainen.

## Levinneisyys ja elintavat
Lima-ahvenet elävät indopasifisella merialueella suolaisissa ja murtovesissä rannikkojen läheisyydessä, mutta osa lajeista tulee toimeen myös makeissa vesissä. Lima-ahvenet elävät matalissa vesissä lähellä pohjaa yleensä alle 160 metrin syvyydessä merenpinnasta. Kalat muodostavat usein suuria parvia. Ravintona ovat pienet selkärangattomat eläimet, kuten äyriäiset. Pienestä koostaan huolimatta lima-ahvenet ovat Aasiassa paikoin hyvin tärkeitä ruokakaloja. Ne myydään tyypillisesti kuivattuina ja suolattuina.

## Lähteet
FS Milan (1931)

**Milan** oli Ranskan laivaston 1931 vesille laskettu Aigle-luokan hävittäjä toisessa maailmansodassa, kunnes miehistö joutui 8. marraskuuta 1942 ajamaan aluksensa maihin Casablancan taistelussa saatujen vaurioiden vuoksi.

## Valmistus

Alus tilattiin Lorientin laivastontelakalta, missä köli laskettiin 1. joulukuuta 1930. Alus laskettiin vesille 13. lokakuuta 1931 ja otettiin palvelukseen 20. huhtikuuta 1934.

## Palvelus
*Milan* muodosti sisaraluksensa *[[FS Épervier (1931)|Épervier’n]]* kanssa 11. viirikön. Alus osallistui Norjan taisteluihin. Se lähti Skagerrakiin *[[FS Chevalier Paul (1932)|Chevalier Paulin]]*, *[[FS Tartu (1931)|Tartun]]* sekä Britannian kuninkaallisen laivaston *[[HMS Sikh (F82)|HMS Sikhin]]* ja *[[HMS Tartar (F43)|HMS Tartarin]]* kanssa. Siihen osui 22. toukokuuta lentopommi. Ranskan antauduttua alus palasi Ranskaan, missä se sijoitettiin viirikkönsä mukana Pohjois-Afrikkaan Casablancaan. Alus kohtasi liittoutuneiden maihinnousujoukot marraskuussa 1942. Alus jouduttiin ajamaan matalikolle uppoamisen estämiseksi. Hylky nostettiin 16. lokakuuta 1946 ja romutettiin.

## Lähteet
*
*

### Viitteet
Mogador-luokka (hävittäjä)

**Mogador-luokka** oli Ranskan laivaston kuuden vuoden 1932 laivasto-ohjelmaan kuuluneen  hävittäjän () muodostama alusluokka. Alusista valmistui lopulta vain kaksi muiden neljän töiden keskeydyttyä Saksan vallattua Ranskan.

## Alukset
*Mogadorin* tilausvaltuutus annettiin vuoden 1932 laivasto-ohjelmassa ja *Voltan* kahta vuotta myöhemmin. Lopuista kolme alusta liitettiin vuoden 1938 laivasto-ohjelmaan huhtikuussa 1939 ja viimeinen huhtikuussa 1940. Näiden lisäksi oli tarkoitus vielä hankkia kuusi vastaavaa alusta, mutta hankintoja ei vahvistettu ennen Ranskan antautumista.

## Lähteet

*
*

### Viitteet
Uskonto Belgiassa

Belgian perustuslaki tunnustaa uskonnonvapauden. 50 % asukkaista kuuluu katoliseen kirkkoon, 5 % on muslimeja, 2,5 % protestanttisia kristittyjä, 0,4 % juutalaisia ja 0,3 % buddhalaisia. Uskontokuntiin kuulumattomia on 41 %, joista 9 % on ateisteja. Roomalaiskatolisuus oli Belgian ainoa sallittu uskonto vuoteen 1781, jolloin Joosef II antoi määräyksen uskonnonvapaudesta. Vuoden 2010 eurobarometrin mukaan belgialaisista 37 % uskoo Jumalan olemassaoloon, 31 % uskoo jonkinlaiseen henkeen tai elämänvoimaan ja 27 % ei usko mihinkään jumalaan tai henkeen.

## Katso myös
* Uskonto Euroopan unionissa

## Lähteet
Olavi Linnove

**Olavi Linnove** (9. kesäkuuta 1898 – 20. marraskuuta 1950) oli suomalainen juristi, joka toimi äärioikeistolaisissa liikkeissä 1930- ja 1940-luvuilla.

Linnove opiskeli lakitiedettä ja hänestä tuli varatuomari 1923. Linnove toimi vuosina 1921–1932 asianajajana Helsingissä, Hyvinkäällä ja Lahdessa. Vuodesta 1932 alkaen hän toimi tie- ja vesirakennushallituksessa aluksi apulaissihteerinä ja sitten 1934 alkaen virkaatekevänä sihteerinä. Syksyllä 1944 Teo Snellman, Yrjö Raikas, Vietti Nykänen, Sven B. Oksanen, Olavi Linnove ja Gunnar Lindqvist määrättiin sisäiseen karkotukseen maaseudulle. Linnoven myöhemmistä vaiheista toisen maailmansodan jälkeen ei ole tarkempaa tietoa.

Linnove toimi 1930-luvun alussa Lapuan liikkeen asiamiehenä ja kirjoitti *[[Aktivisti (lehti)|Aktivisti]]*-lehteen. Hänet valittiin vuonna 1931 Hyvinkään kauppalanvaltuustoon. Myöhemmin hänestä tuli kansallissosialismin kannattaja. Linnove oli jatkosodan aikana muun muassa *[[Kustaa Vaasa (lehti)|Kustaa Vaasa]]* -lehden toimittajana ja hän kuului 1942 perustettuun Siniristi-järjestöön.

## Teoksia
* *Euroopan etuvartio*. Siniristi, Helsinki 1942
* *Poliittinen yhdistys Siniristi*, tekijät Erkki Räikkönen, Gunnar Lindqvist, Olavi Linnove.  1942

## Lähteet
* Hanski, Jari: Juutalaisvastaisuus suomalaisissa aikakauslehdissä ja kirjallisuudessa 1918—1944 , Linnovesta s. 164.
* Kotinatsit luokkakuvassa Henrik Ekberg tutki suomalaiset johtajan varjot, Helsingin Sanomat 22.1.1992
* *Suomen lakimiehet 1949*, s. 454. Suomen lakimiesliitto, Helsinki 1949.
* *Suomen lakimiehet 1958*, s. 819. Suomen lakimiesliitto, Helsinki 1958.